‘เสี่ยแซนด์วิช’เพื่อใครกัน?
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 3 พ.ค. 2554
17 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 3 พ.ค. 2554
...ตลาดหุ้นก่อนหยุดยาว (29 เม.ย.) ประคองตัวปิด 1,093.56 จุด บวก 1.25 จุด มูลค่าซื้อขาย 33,707 ล้านบาท 
...ต่างชาติขายสุทธิเล็กน้อยรอบ 2 สัปดาห์ จำนวน 714 ล้านบาท กองทุนสถาบัน ขายไม่หยุด ผสมโรงพอร์ตเทรด บล.ขายตาม
...หุ้นอินโดรามาฯ (IVL) พักตัวชั่วคราว ราคาแกว่งแถวนี้ไม่น่าหลุด 50 บาท รอผลประกอบการไตรมาสแรกดีเกินคาด ส่วนข่าวปิดโรงงานที่สหรัฐ โดนพายุทอร์นาโดถล่ม ทำประกันครอบคลุมความเสี่ยงไว้ทั้งหมด
...ปิดฉากความสัมพันธ์ 58 ปี ระหว่างเป๊ปซี่-โคล่า &amp; เสริมสุข (SSC) ที่ไม่สวยหรูเท่าที่ควร เจ็บทั้งคู่ อยู่ที่ใครเจ็บมาก-น้อยกว่ากันยุทธวิธีไม่เบาทั้งคู่ ฝาก SSC ยิ่งได้ “ศิริวัฒน์แซนด์วิช” มาเป็นตัวละครตีบทรายย่อยแตก รับไปเลยเงินประกัน (ตัว) คราวหน้าจาก“โพธิพงษ์ ล่ำซำ” เพราะถูกใจคำพูดเสี่ยแซนด์วิช ที่เชียร์สุดๆ จนออกนอกหน้า เกินหน้าความบริสุทธิ์ใจ
...รายย่อย “จีสตีล” (GSTEEL) น่าจะได้ “เสี่ยแซนด์วิช” ไปเชียร์ให้ “อาร์เซลอร์ มิลตัล” ยอมลดเงื่อนไขโหด เพื่อประโยชน์ให้รายย่อยจริงๆ 
...เก่าไป แคลิฟอร์เนีย ว้าว (CAWOW) ซื้อขายถึง 6 พ.ค.นี้ ก่อน SP ยาวจนกว่าแก้ไขฐานะการเงินและผลดำเนินงานสำเร็จ .... ใหม่กำลังมา เอ็นเนอร์ยี่ เอิร์ธ (EARTH) เตรียมตัวลงสนาม 18 พ.ค.นี้
...ตั้งแต่วันนี้-20 พ.ค. หุ้นร้อน เอกรัฐวิศวกรรม (ARKS) และ ทรีซิกตี้ไฟว์ (TSF) วางเงินสดก่อนซื้อ